Santa Fe Trail

Santa Fe Trail var en transportled som på 1800-tallet gikk gjennom det sentrale Nordamerika. Den forbandt Missouri med Santa Fe i Nueva Mexico/New Mexico, og var 1300–1450 km lang, alt etter hvilken variant ble valgt i vestre del. 


== Historie ==
Leden ble åpnet i 1821 av William Becknell og fungerte som en internasjonal handelsled mellom USA og det nylig selvstendige Mexico. Leden krysset comanchernes område, og skinn- og pelshandelen med dem var iblant mer lønnsom enn handelen med Santa Fe.I USA kunne mange varer produseres langt billigere eller meget bedre kvalitet enn i Mexico. Importvarer fra Spania kunne ikke konkurrere på pris. Særlig var tekstiler etterspurte: fine bomullsstoffer eller grov kattun, silketøyer, fløyel og kniplinger var etterspurt. Likeledes ble det betalt fodst for verktøy, bøker og andre papirprodukter. De meksikanske hendelsmenn i Santa Fe og Taos betalte i gull eller sølv, eller med hester og muldyr, og i noen grad bever- og oterfeller fra fjellene i sør.Under den meksikanske krig tjente leden som militært forbindelsesrute for de amerikanske styrkene som erobret Nueva Mexico. 
Også etter New Mexicos inkorporering i USA fortsatte leden å være av betydning. Den tjente nå også som transportled for de amerikanere som bosatte sig i det erobrede landet. Santa Fe Trail tapte i betydning først når jernbanen nådde Santa Fe i 1880.


== Strekning ==
Santa Fe Trail gikk fra Independence i Missouri via Council Grove, Fort Larned og Fort Dodge i Kansas. Det opprinnelige veivalget  passerte Bent's Fort i Colorado førte til Trinidad og over det særlig krevende fjellpasset Raton Pass  i Rocky Mountains. Da det ble tatt i bruk vogntog, valgte man i stedet Cimarron Cutoff over den åpne prærien (etter Cimarron Strip i nåværende Oklahoma). Denne ruten var imidlertid tettere på comanchenes områder, der flere uberegnelige comancher streifet rundt - det var meget på grunn av dem at Santa Fe Trailikke fikk noen konkurranse fra en sørligere rute som en fra Arkansas og vestover.Santa Fe Trail knyttet an til den større omverden dels fra New York via kanal til Pittsburgh og så ned Ohiofloden til Mississippifloden og St. Louis, dels fra New Orleans opp Missouri. Fra Santa Fe førte så El Camino Real de Tierra Adentro videre sørover til det sentrale Mexico.


== Litteratur ==
Susan Calafate Boyle, Los capitalistas : Hispano merchants and the Santa Fe trade  (Albuquerque : University of New Mexico Press, 1997).
Lalla Maloy Brigham, The Story of Council Grove on the Santa Fe Trail. 1921.
William Y. Chalfant, Dangerous passage : the Santa Fe Trail and the Mexican War  (Norman : University of Oklahoma Press, c1994).
Almira Cordry, The Story of the Marking of the Santa Fe Trail by the Daughters of the American Revolution in Kansas and the State of Kansas. Crane Co., 1915.
Robert Luther Duffus, The Santa Fe Trail. New York: Longmans, Green, 1930.
Stephen G. Hyslop, Bound for Santa Fe : the road to New Mexico and the American conquest, 1806-1848  (Norman : University of Oklahoma Press, c2002).
William Patrick O'Brien. Merchants of Independence: International Trade on the Santa Fe Trail, 1827-1860 (2014)
Peters, Arthur K. (1996). Seven trail west. Abbeville Press. ISBN 1-55859-782-4. 
William E. Unrau, Indians, Alcohol, and the Roads to Taos and Santa Fe. Lawrence, KS: University Press of Kansans, 2013.
Robert M. Utley, Fort Union and the Santa Fe Trail  (El Paso, Tex. : Texas Western Press, c1989).


== Eksterne lenker ==
Santa Fe National Historic Trail